ПРИРОДОНАУЧЕН МУЗЕЙ – с.ЧЕРНИ ОСЪМ, ОБЩИНА ТРОЯН

Приложение №4
Д О Г О В О Р     №
Днес, ............... 2017г., в с.Черни Осъм, община Троян, на основание чл.20, ал.4, т.3 от Закон за обществените поръчки, се сключи настоящия договор, между:

1. ПРИРОДОНАУЧЕН МУЗЕЙ – с.ЧЕРНИ ОСЪМ, ОБЩИНА ТРОЯН, ЕИК/БУЛСТАТ 110004382, със седалище и адрес на управление: с.Черни Осъм, община Троян, област Ловеч, представлявано от Директора Христо ХРИСТОВ и Евгения Велешка –Счетоводител, наричана за краткост “ВЪЗЛОЖИТЕЛ”, от една страна и

2. ................................. ЕИК ......................., със седалище и адрес на управление: ......................................................................, представлявано от ....................................................., наричано за краткост “ИЗПЪЛНИТЕЛ”, от друга страна, 
се сключи настоящият договор за следното:
І. ПРЕДМЕТ НА ДОГОВОРА
Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема  да изпълни със своя организация, на своя отговорност и със свои ресурси обема СМР и СРР нужни за осъществяване на обекта на поръчката, а именно: „„Извършване на ремонтни дейности по тавана  в атракционна зала и изграждане на инвалидна рампа в „ПНМ – с.Черни Осъм”, по обособена позиция…………..

(2) ИЗПЪЛНИТЕЛЯТ се задължава да изпълни предмета на настоящия договор, съблюдавайки изискванията на Закона за устройство на територията (ЗУТ), касаещи определената категория строителство, изискванията към строежите на чл. 169 от ЗУТ и Наредба №2/22.03.2004 г. за минималните изисквания за здравословни и безопасни условия на труд при извършване на строителни и монтажни работи, както и всички действащи към момента на изпълнението закони, правилници и нормативи, касаещи изпълнението на обекти от такъв характер.

ІІ.СРОКОВЕ ЗА ВРЕМЕТРАЕНЕ НА СТРОИТЕЛСТВОТО
Чл.2. (1) Срокът за изпълнение на поръчката по този договор се определя на ……………… (…………….) работни дни, считано от датата на сключване на този договор.
(2) Строителството се счита за изпълнено с подписването на приемо-предавателен протокол между ВЪЗЛОЖИТЕЛЯ и ИЗПЪЛНИТЕЛЯ за завършените СМР и СРР на обекта на строителството.
(3) При спиране на строителството по нареждане на общински или държавен орган, както и по обективни причини, за които ИЗПЪЛНИТЕЛЯТ няма вина, срокът по ал.1 се удължава съответно с периода на спирането след подписване на Акт образец 10 за установяване състоянието на строежа при спиране на строителството, съгласно Наредба № 3 от 31 юли 2003 г. за съставяне на актове и протоколи по време на строителството.
ІІІ.
ЦЕНА И НАЧИН НА ПЛАЩАНЕ

Чл.3. Цената на настоящия договор, съгласно приложената КСС-ка на ИЗПЪЛНИТЕЛЯ е …………………….. (………………..) лева с вкл. ДДС и включва всички разходи необходими за извършване на СМР и СРР в съответствие с техническите изисквания, така че обектът да бъде завършен, съобразно изискванията на ВЪЗЛОЖИТЕЛЯ.


(2) Всички разноски на ИЗПЪЛНИТЕЛЯ по изпълнение на настоящия договор са за негова сметка и се считат включени в определената по-горе цена по ал. 1. 
(3) Цените на отделните строително-монтажните работи, съгласно количествено-стойностната сметка са крайни, без ДДС, и включват стойността на всички влагани материали, доставно-складови, трудови разходи, осигуровки и всякакви други преки и непреки разходи и печалбата на ИЗПЪЛНИТЕЛЯ.

(4) Договорените цени на видовете работи по количествено-стойностната сметка няма да бъдат променяни за целия период на изпълнение на СМР. Цената на финансовия риск за срока на изпълнение на СМР също е включена в цената по договора. 

 
(5) Единичните цени за изпълнение на строително-монтажни работи, посочени в количествено-стойностната сметка на ИЗПЪЛНИТЕЛЯ, не подлежат на промяна.

(6) Промяна на количествата на даден вид работа не е предпоставка за промяна на единичната цена.

 (7) ИЗПЪЛНИТЕЛЯТ ще получи заплащане на изпълнените видове работи след завършване на обекта на поръчката, представяне на фактура и подписан от двете страни приемо-предавателен протокол.

Чл.4  (1) ВЪЗЛОЖИТЕЛЯТ заплаща цената на извършените и одобрени СМР и СРР, както следва: окончателно плащане (100%), от договореното възнаграждение по чл.3, в срок до 3 (три) календарни дни след приемането на обекта от ВЪЗЛОЖИТЕЛЯ.
(2) Дължимите плащания се извършват от ВЪЗЛОЖИТЕЛЯ въз основа на представена оригинална фактура, издадена от ИЗПЪЛНИТЕЛЯ.

(3) Окончателно приемане на обекта е тогава, когато ВЪЗЛОЖИТЕЛЯ и ИЗПЪЛНИТЕЛЯ са подписали приемо-предавателен протокол без забележки.
ІV. ПРАВА И ЗАДЪЛЖЕНИЕ НА ВЪЗЛОЖИТЕЛЯ

Чл.5. ВЪЗЛОЖИТЕЛЯТ има право да:

1. проверява изпълнението на видовете работи и отчетната документация по всяко време без с това да затруднява дейността на ИЗПЪЛНИТЕЛЯ;
2. да контролира качеството на извършените работи лично и чрез упълномощени за целта лица;

3. да отказва плащания при констатиране забавяне срока за изпълнение на строителството, при недостатъци, пропуски, или нарушаване технологичните правила;

4. да развали договора и отстрани ИЗПЪЛНИТЕЛЯ при недопустимо закъснение или пропуски в качеството, без това да освобождава последния от по-нататъшна отговорност.

Чл.6. ВЪЗЛОЖИТЕЛЯТ  ще бъде длъжен да:

1. осигури необходимите средства за финансиране изграждането на обекта;

2. осигури необходимите разрешения и съгласувания за нормално извършване на СМР и СРР;

3. осигури непрекъснат инвеститорски контрол при изпълнение на строителството и за заверка на месечните актове за извършените СМР и СРР.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.7. ИЗПЪЛНИТЕЛЯТ ще бъде длъжен да:

(1) Да изпълни СМР, предмет на договора, в сроковете по чл. 2, като организира и координира цялостния процес на строителството, съгласно одобрените книжа и в съответствие с:

- условията на обществената поръчка, въз основа на която се сключва договорът, конкретната оферта и приложенията към нея;

- действащата нормативна уредба в Република България.

(2) Да осигури свой представител за съставяне и подписване на всички необходими документи, предмет на настоящата поръчка;

(3) Да влага при строително-ремонтните работи качествени материали, конструкции и изделия, отговарящи на изискванията на БДС, ISO и останалите приложими стандарти за качество.

(4) Да предоставя на извършващия инвеститорски контрол и на ВЪЗЛОЖИТЕЛЯ възможност да извършват контрол по изпълнението на работите на обектите.

(5) Да води и съхранява всички необходими актове по изпълнението на работите на обекта.

(6) Да извършва за своя сметка всички работи по отстраняването на допуснати грешки, недостатъци и други констатирани от извършващия инвеститорски контрол на обекта и приемателната комисия.

(7) Да уведоми писмено ВЪЗЛОЖИТЕЛЯ за готовността да се състави протокол за приемане на извършените СМР и да предаде на извършващия инвеститорски контрол на обекта всички документи, съставени по време на строителството.

(8) Да предаде извършените СМР с приемо-предавателен протокол.

(9) Да осигурява и поддържа за своя сметка цялостно наблюдение, необходимо осветление и охрана на обекта, с което поема пълна отговорност за състоянието на обекта и съответните наличности, до предаването на обекта на ВЪЗЛОЖИТЕЛЯ.

(10) След приключване на строителните работи да почисти и извози строителните отпадъци и да освободи площадките от своята механизация в 3 дневен срок след приключване работата. При необходимост, почистването и извозването на строителните отпадъци трябва да се извършва и текущо през времето на изпълнение на СМР.

(11) Да осигурява достъп до помещения, преглед на документи, свързани с изпълнението на възложените дейности, както и присъствието на свой представител при проверки на място от страна на ВЪЗЛОЖИТЕЛЯ.

(12) Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови всички неправомерно изплатени суми, заедно с дължимите лихви.

Чл.8. ИЗПЪЛНИТЕЛЯТ  има право да:

1. изисква решаването на проблемни въпроси от компетентността на ВЪЗЛОЖИТЕЛЯ, които възпрепятстват изпълнението на строителството; 

2. да получи договореното възнаграждение.

VІ.ГАРАНЦИИ

Чл.9. (1) Предложеният гаранционен срок за извършените СМР/СРР е ………………. (словом) дни/месеци/години от приемането на обекта. Гаранционните срокове на видовете работи по този договор се определят и от Наредба № 2 от 31 юли 2003г. за въвеждане в експлоатация на строежите в РБългария и минимални гаранционни срокове за изпълнени СМР, съоръжения и строителни обекти.

(2) По време на гаранционния срок на обекта ИЗПЪЛНИТЕЛЯТ, след писмено уведомяване от ВЪЗЛОЖИТЕЛЯ и двустранно констатирани дефекти, отразени в протокол,  ще отстранява същите за своя сметка.
(3) По време на строителството на обекта ИЗПЪЛНИТЕЛЯТ ще отстранява за своя сметка констатирани некачествено изпълнени работи в срок указан от инвеститорския контрол и ВЪЗЛОЖИТЕЛЯ на поръчката.

VІІ. ДРУГИ ДОГОВОРЕНОСТИ

Чл.10. (1) Споровете по неизпълнение или тълкувания на този договор, които не водят до промяна на същия ще се решават с допълнителни писмени споразумения, чрез добронамерени преговори, а в случай на несъгласие - по съдебен ред.
 (2) Служебно лице за контакти с ИЗПЪЛНИТЕЛЯ ще бъде ………………, с адрес ……………………..,  тел.: ………………………….
(3) Плащането ще се извършви по банкова сметка на ИЗПЪЛНИТЕЛЯ 

VІІІ.САНКЦИИ
Чл.11. (1) При нарушаване на сроковете на този договор от страна на ИЗПЪЛНИТЕЛЯ, същият се задължава да изплати неустойка на ВЪЗЛОЖИТЕЛЯ в размер на 0,2% (две десети процента) за всеки просрочен ден, но не повече от 20% (двадесет процента) от общата стойност на договора. Неустойката се приспада от плащанията към ИЗПЪЛНИТЕЛЯ.

(2) При лошо или частично изпълнение на СМР ИЗПЪЛНИТЕЛЯТ дължи неустойка в размер на 20 % (двадесет процента) от стойността на договора. 

(3) В случай, че ИЗПЪЛНИТЕЛЯТ се забавя с извършването на строителството, то ВЪЗЛОЖИТЕЛЯТ има право да развали договора. Развалянето има действие от момента, в който ИЗПЪЛНИТЕЛЯТ е получил уведомлението за разваляне на договора в писмена, телексна или телефаксна форма и е съставен констативен протокол за обема и качеството на извършеното до момента строителство.  

(4) Неустойките, санкциите, вредите и пропуснатите ползи по този договор се събират съгласно действащото законодателство.

(5) Договорът може да бъде прекратен едностранно от възложителя, ако изпълнителя не започне работа по изпълнението му, до изтичане на половината от срока за изпълнение, след писмено уведомяване на изпълнителя.

ІХ. ИЗМЕНЕНИЕ И ПРЕКРАТЯВАНЕ НА ДОГОВОРА

Чл.12. При възникването на форсмажорно обстоятелство изпълнението на задълженията по Договора и съответните насрещни задължения се спират за времетраенето на форсмажорното обстоятелство.

Чл.13. От датата на настъпването на форсмажорното обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на форсмажорното обстоятелство и да продължат да изпълняват задълженията си по този Договор, които не са възпрепятствани от форсмажорното обстоятелство.


Чл.14. Договорът се прекратява с:

1.  изпълнението на задълженията по този договор от страните; 

2.  по взаимно съгласие на страните, изразено в писмен вид;

3.  при съществено виновно неизпълнение на задълженията на една от страните по договора с 10-дневно писмено предизвестие от изправната до неизправната страна;

4.  писмено уведомление от ВЪЗЛОЖИТЕЛЯ при спиране на строително-ремонтните работи за повече от 10 календарни дни по вина на ИЗПЪЛНИТЕЛЯ;

5.  Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

Чл.15. Нищожността на някоя клауза от договора или на допълнително уговорени условия не води до нищожност на друга клауза или на договора, като цяло.

Х. ЗАКЛЮЧИТЕЛНИ УСЛОВИЯ


Чл.16. (1) Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2) Адресите за кореспонденция между страните по настоящия договор са както следва:

За ВЪЗЛОЖИТЕЛЯ: ПРИРОДОНАУЧЕН МУЗЕЙ – с.ЧЕРНИ ОСЪМ, ОБЩИНА ТРОЯН, със седалище и адрес на управление: с.Черни Осъм, община Троян, област Ловеч, тел.0670/649 73, факс 0670/649 73, e-mail: pulmohosptrojan@yahoo.com
За ИЗПЪЛНИТЕЛЯ: …………………………………………………………………
(3) Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.


Чл. 17. За неуредените с настоящия договор въпроси се прилагат разпоредбите на действащото законодателство на Република България.

 Настоящият договор се състави и подписа в два еднообразни екземпляра по един за всяка от страните.

   ПРИЛОЖЕНИЯ, неразделна част от договора:

1. Приложение № 1 – Ценова оферта и остойностена КСС на Изпълнителя;
2. Приложение №2 – Техническа оферта на изпълнителя
ЗА ВЪЗЛОЖИТЕЛЯ:




        ЗА ИЗПЪЛНИТЕЛЯ:

Директор на ПНМ-Черни Осъм             
         

        …………………………….
________________






___________________


(Христо ИЛИЕВ)                                 

(…………………………)
„Извършване на ремонтни дейности по тавана  в атракционна зала и изграждане на инвалидна рампа в „ПНМ – с.Черни Осъм”

